ai4bharat/Pralekha huggingface dataset:
మహిళా, శిశు అభివృద్ధి మంత్రిత్వ శాఖ
“పోషన్ భీ, పధై భీ”, మిషన్ సక్షం అంగన్వాడీ, పోషణ్ 2.0 కింద ప్రారంభ బాల్య సంరక్షణ, విద్యా కార్యక్రమాన్ని ప్రారంభించిన కేంద్ర మహిళా శిశు అభివృద్ధి మంత్రి శ్రీమతి స్మృతి జుబిన్ ఇరానీ ; ఎన్ఈపి కింద గుర్తించిన కీలక అభివృద్ధి పరిథిలలో నైపుణ్యాలను పెంపొందించడంపై దృష్టి సారించి, 6 సంవత్సరాల కంటే తక్కువ వయస్సు ఉన్న పిల్లల సమగ్ర అభివృద్ధికి ప్రభుత్వం కట్టుబడి ఉందన్న శ్రీమతి ఇరానీ
డబ్ల్యూహెచ్ఓ ప్రమాణాల ప్రకారం సుమారు 7 కోట్ల మంది పిల్లల ఎత్తు, బరువును కొలిచి, పోషన్ ట్రాకర్ ఐసిటి ప్లాట్ఫారమ్లో సమాచారాన్ని అప్లోడ్ చేసిన అంగన్వాడీ కార్యకర్తల నిబద్ధతను గుర్తించి, అభినందించారు; ప్రపంచంలోనే అసమానమైన ఘనతను కొనియాడారు
ప్రాథమిక అభివృద్ధిలో టిఎల్ఎం వలె బొమ్మల పాత్రను ప్రముఖంగా ప్రస్తావించారు
ఈసిసిఈ మెటీరియల్, ఆడియో-విజువల్ మెటీరియల్ 1 లక్ష కార్యకలాపాల ద్వారా 10,000 కమ్యూనిటీలలో 1.5 మిలియన్ల తల్లిదండ్రులతో పరీక్షించారు
ఈసిసిఈ శిక్షణ, బోధనా అభ్యాస సామగ్రి కోసం ప్రతిపాదించిన మెరుగైన బడ్జెట్తో ప్రకటించిన ఎన్ఐపిసిసిడి నేతృత్వంలోని ఆట-ఆధారిత బోధనా విధానంతో మూడు రోజుల ప్రత్యేక ఈసిసిఈ శిక్షణ ద్వారా 1.3 మిలియన్లకు పైగా అంగన్వాడీ కార్యకర్తలకు అదనపు మద్దతు
కేంద్ర మహిళా, శిశు అభివృద్ధి మంత్రి  శ్రీమతి స్మృతి జుబిన్ ఇరానీ, మే 10న విజ్ఞాన్ భవన్లో ఎర్లీ చైల్డ్హుడ్ కేర్ అండ్ ఎడ్యుకేషన్ ని బలోపేతం చేయడంపై ఏర్పాటు చేసిన జాతీయ కార్యక్రమంలో “పోషణ్ భీ, పధై భీ”ని ప్రారంభించారు. రాష్ట్ర ఎండబ్ల్యూసిడి మంత్రి శ్రీ ముంజ్పరా మహేంద్రభాయ్, ; కార్యదర్శి  శ్రీ ఇండెవర్ పాండే, మంత్రిత్వ శాఖ ఈసిసిఈ టాస్క్ ఫోర్స్ చైర్పర్సన్ శ్రీ సంజయ్ కౌల్ కూడా పాల్గొన్నారు.
800 మందికి పైగా రాష్ట్ర ప్రజాప్రతినిధులు, ఐసిడిఎస్ కార్యకర్తలు, సిడిపిఓలు, సూపర్వైజర్లు, అంగన్వాడీ కార్యకర్తల పాల్గొన్న ఈ కార్యక్రమంలో కేంద్ర మంత్రి శ్రీమతి స్మృతి జుబిన్ ఇరానీ కీలకోపన్యాసం చేశారు. జాతీయ విద్యా విధానం 2020  ప్రకారం భౌతిక/మోటారు, అభిజ్ఞా, సామాజిక అంశాలలో గుర్తించబడిన కీలక అభివృద్ధి డొమైన్లలో వారి నైపుణ్యాలను పెంపొందించడంపై దృష్టి సారించి, 6 సంవత్సరాల కంటే తక్కువ వయస్సు ఉన్న పిల్లలందరి సమగ్ర అభివృద్ధికి ప్రభుత్వం నిబద్ధతను ఆమె ప్రస్తావించారు.
కొత్త టీచింగ్ మెటీరియల్ , మెథడాలజీల గురించి కేంద్ర మంత్రి మాట్లాడుతూ, ఒక లక్ష కార్యకలాపాల ద్వారా 10,000 కమ్యూనిటీలలో 1.5 మిలియన్ల తల్లిదండ్రులతో ఈసిసిఈ మెటీరియల్, ఆడియో-విజువల్ మెటీరియల్లను పరీక్షించినట్లు చెప్పారు. సామాజిక న్యాయం, సాధికారత మంత్రిత్వ శాఖ, రాష్ట్రాల్లోని సంబంధిత విభాగాల సహకారంతో సమగ్ర బోధనా అభ్యాస సామగ్రిని అభివృద్ధి చేయడం ప్రాముఖ్యతను కూడా ఆమె నొక్కిచెప్పారు, తద్వారా దివ్యాంగుల పిల్లలకు ఈసిసిఈలో పద్ధతులు అభివృద్ధి జరుగుతాయి.
రాష్ట్ర మంత్రి శ్రీ ముంజ్పరా మహేంద్రభాయ్, పోషన్ను ఇంటి పేరుగా మార్చడంలో భారతదేశం సాధించిన విజయాన్ని గుర్తించారు. "అంతా కలిసి, మన వ్యవస్థలను, మన ఆలోచనలను మార్చడానికి ప్రయత్నిస్తున్నాము - స్వచ్ఛ భారత్లోని ప్రాథమిక పరిశుభ్రత నుండి, పోషణ్ అభియాన్లో మంచి పోషకాహార పద్ధతులకు, ఇప్పుడు "పోషన్ భీ, పధై భీ అమలు చేస్తున్నాము" అని అన్నారు.
(Visitor Counter : 123
రైల్వే మంత్రిత్వ శాఖ
భారతీయ రైల్వే వందవ 12000 హెచ్పీ డబ్ల్యూఏజీ12 డీ లోకోమోటివ్ను ప్రవేశపెట్టింది.
భారతదేశపు అతిపెద్ద ఇంటిగ్రేటెడ్ గ్రీన్ ఫీల్డ్ ప్లాంటులో నిర్మితమైన ఇవి, దేశంలోని అత్యంత శక్తివంతమైన ‘మేడ్-ఇన్-ఇండియా’ ఎలక్ట్రిక్ లోకోమోటివ్స్
మేక్ ఇన్ ఇండియా కార్యక్రమం కింద ఈ లోకోమోటివ్ను తయారు చేశారు.
లోకోమోటివ్ను బీహార్లోని మాధేపురా ఎలక్ట్రిక్ లోకోమోటివ్ ప్రైవేట్ లిమిటెడ్  తయారు చేసింది.
ఈ డబ్ల్యూఏజీ12B ఇ-లోకోస్ ఇప్పటికే 17 రాష్ట్రాలు & 2 కేంద్రపాలిత ప్రాంతాలలో సరుకులను 48 లక్షల కిలోమీటర్లకు పైగా దూరాలకు రవాణా చేశాయి.
ఈ లోకోమోటివ్లలో అత్యాధునిక ఆర్ట్ ఐజిబిటి బేస్డ్, 3 ఫేజ్ డ్రైవ్ వంటి ప్రత్యేకతలు ఉంటాయి. 12000 హార్స్ పవర్ను విడుదల చేస్తాయి.
అధిక హార్స్పవర్ లోకోమోటివ్లు మరింత వేగంగా పరుగెడతాయి. సరుకు రవాణా, లోడింగ్ సామర్థ్యం ఎక్కువ ఉంటుంది. దీనివల్ల రైల్వే ట్రాక్లపై రద్దీ తగ్గుతుంది.
వందవ 12000 హెచ్పి వాగ్ 12 బి లోకోమోటివ్ను ఇండియన్ రైల్వే తమ ఇంజన్ల శ్రేణిలో చేర్చడం సంస్థకు గర్వకారణం. లోకోకు 60100 నంబరుతో ‘డబ్ల్యూఏజీ12 బీ’ అని పేరు పెట్టారు. లోకోమోటివ్ను మాధేపురా ఎలక్ట్రిక్ లోకోమోటివ్ ప్రైవేట్ లిమిటెడ్  తయారు చేసింది. ఈ లోకోమోటివ్లలో అత్యాధునిక ఆర్ట్ ఐజిబిటి బేస్డ్, 3 ఫేజ్ డ్రైవ్ వంటి ప్రత్యేకతలు ఉంటాయి. 12000 హార్స్ పవర్ను విడుదల చేస్తాయి. అధిక హార్స్పవర్ లోకోమోటివ్లు మరింత వేగంగా పరుగెడతాయి. సరుకు రవాణా, లోడింగ్ సామర్థ్యం ఎక్కువ ఉంటుంది. దీనివల్ల రైల్వే ట్రాక్లపై రద్దీ తగ్గుతుంది. ఈ లోకోమోటివ్లో 706 కేఎన్ మ్యాగ్జిమం ట్రాక్టివ్ ఎఫర్ట్ ఉంటుంది. ఇది 150 లో ఒకటో గ్రేడియంట్తో 6000టీ రైలును నడపగలుగుతుంది. 22.5  యాక్సిల్ లోడ్ కలిగిన బో-బో డిజైన్తో లోకోమోటివ్ను 25 టన్నులకు పెంచవచ్చు. ఇది 120 కిలోమీటర్ల వేగంతో దూసుకెళ్తుంది. ‘మేక్-ఇన్-ఇండియా’ కార్యక్రమంలో భాగంగా నిర్మించిన ఈ ఉన్నతమైన ఎలక్ట్రిక్ లోకోమోటివ్లు దేశంలో సరుకు రవాణా ఉద్యమంలో విప్లవాత్మక మార్పులు తేవడంలో కీలక పాత్ర పోషిస్తున్నాయి. వేగంగా, సురక్షితంగా భారీ సరుకు రవాణా రైళ్లను దేశవ్యాప్తంగా నడుపుతాయి. పట్టాలపై రద్దీని తగ్గిస్తాయి. అలాగే లోడింగ్ సామర్థ్యాన్ని మెరుగుపరుస్తాయి. ఇప్పటివరకు ఈ లోకోలు అన్ని రైల్వే డివిజన్లలోనూ మంచి పనితీరు కనబర్చాయి. ఇలాంటి మరిన్ని విజయాల కోసం రైల్వే ఎదురుచూస్తున్నది.
ప్రత్యేక సరుకు రవాణా కారిడార్ నుంచి బొగ్గు రైళ్ల మరింత వేగంగా వెళ్లడానికి ఈ లోకోమోటివ్లు కీలకపాత్ర పోషిస్తాయని రుజువయింది. దాని వ్యూహాత్మక ప్రయోజనాల కోసం లోకోమోటివ్లను ఎంబెడెడ్ సాఫ్ట్వేర్, జీపీఎస్ ద్వారా ట్రాక్ చేయవచ్చు. మైక్రోవేవ్ లింక్ ద్వారా ఉపరితలంపై సర్వర్ల ద్వారా యాంటెన్నాలను నియంత్రించవచ్చు. ఈ డబ్ల్యూఏజీ12B ఇ-లోకోస్ ఇప్పటికే 17 రాష్ట్రాలు & 2 కేంద్రపాలిత ప్రాంతాలలో పలు సరుకులను 48 లక్షల కిలోమీటర్లకు పైగా దూరాలకు రవాణా చేశాయి. మాధేపురా ఎలక్ట్రిక్ లోకోమోటివ్ ప్రైవేట్ లిమిటెడ్తో భారతీయ రైల్వే ప్రొక్యూర్మెంట్ కమ్ మెయింటెనెన్స్ ఒప్పందాన్ని కుదుర్చుకుంది. మొదటి 12000 హెచ్పి మేడ్ ఇన్ ఇండియా లోకోమోటివ్ను బీహార్లోని మాధేపురా ఎలక్ట్రిక్ లోకో ఫ్యాక్టరీ తయారు చేసింది. దీనిని భారతీయ రైల్వే పండిట్ దీన్ దయాళ్ ఉపాధ్యాయ జెఎన్ స్టేషన్ నుండి 18.05.2020 నుంచి దీనిని ప్రారంభించింది.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
ఖరీఫ్ మార్కెటింగ్ సీజన్ 2020-21లో ఎంఎస్పీ కార్యకలాపాలు
ప్రస్తుత 2020-21 ఖరీఫ్ మార్కెటింగ్ సీజన్లో, 2020-21 ఖరీఫ్ పంట ఉత్పత్తుల సేకరణను కేంద్ర ప్రభుత్వం దేశవ్యాప్తంగా కొనసాగిస్తోంది. ప్రస్తుతమున్న కనీస మద్దతు ధర  పథకాల ప్రకారం కనీస మద్దతు ధరల వద్ద రైతుల నుంచి పంటలు కొనుగోలు చేస్తోంది.
ఈ ఖరీఫ్ సీజన్ వరి ధాన్యం సేకరణ సాఫీగా కొనసాగుతోంది. పంజాబ్, హరియాణా, ఉత్తరప్రదేశ్, తెలంగాణ, ఉత్తరాఖండ్, తమిళనాడు, ఛండీఘర్, జమ్ము&కశ్మీర్, కేరళ, గుజరాత్, ఆంధ్రప్రదేశ్, ఛత్తీస్గఢ్, ఒడిశా, మధ్యప్రదేశ్, మహారాష్ట్ర, బిహార్, ఝార్ఖండ్, అసోం, కర్ణాటక, పశ్చిమ బంగాల్లో 16.01.2021 నాటికి, 564.17 లక్షల మెట్రిక్ టన్నుల ధాన్యాన్ని కేంద్రం కొనుగోలు చేసింది. గతేడాది ఇదే సమయానికి సేకరించిన 450.42 ల.మె.ట. కంటే ఇది 25.25 శాతం అధికం. ప్రస్తుత 564.17 ల.మె.ట. సేకరణలో, ఒక్క పంజాబ్ నుంచే 202.77 ల.మె.ట. ధాన్యం గోదాములకు చేరింది. దేశవ్యాప్త సేకరణలో ఇది 35.94 శాతం.
కనీస మద్దతు ధర వద్ద, రూ.1,06,516.31 కోట్ల విలువైన వరి ధాన్యం సేకరణ ద్వారా దాదాపు 79.24 లక్షల రైతులకు ఇప్పటికే లబ్ధి చేకూరింది.
రాష్ట్రాల నుంచి వచ్చిన ప్రతిపాదనల మేరకు; ధర మద్దతు పథకం  ప్రకారం, ప్రస్తుత సీజన్లో 51.66 ల.మె.ట. పప్పుధాన్యాలు, నూనె గింజల సేకరణకు తమిళనాడు, కర్ణాటక, మహారాష్ట్ర, తెలంగాణ, గుజరాత్, హరియాణా, ఉత్తరప్రదేశ్, ఒడిశా, రాజస్థాన్, ఆంధ్రప్రదేశ్కు అనుమతి లభించింది. ఆంధ్రప్రదేశ్, కర్ణాటక, తమిళనాడు, కేరళలో మొత్తం 1.23 ల.మె.ట. ఎండు కొబ్బరి సేకరణకు కేంద్రం అనుమతినిచ్చింది. 2020-21 రబీ మార్కెటింగ్ సీజన్లో, 2.50 ల.మె.ట. పప్పుధాన్యాలు, నూనెగింజల కొనుగోలుకు గుజరాత్, తమిళనాడు రాష్ట్రాలకు అనుమతి ఇచ్చారు. మిగిలిన రాష్ట్రాలు/యూటీల నుంచి వచ్చిన విజ్ఞప్తుల మేరకు, పీఎస్ఎస్ ప్రకారం, ఎఫ్ఏక్యూ రకాల పప్పుధాన్యాలు, నూనెగింజలు, ఎండుకొబ్బరి సేకరణకు అనుమతి లభిస్తుంది. ఒకవేళ కనీస మద్దతు ధర కంటే మార్కెట్ రేటు తక్కువగా ఉంటే, నమోదిత రైతుల నుంచి 2020-21 ఎంఎస్పీ ప్రకారం, రాష్ట్ర ప్రతిపాదిత సేకరణ కేంద్రాల ద్వారా కేంద్ర నోడల్ ఏజెన్సీలు నేరుగా పంటలను సేకరిస్తాయి.
16.01.2021 వరకు; 1,59,072 మంది తమిళనాడు, మహారాష్ట్ర, గుజరాత్, హరియాణా, రాజస్థాన్ రైతులకు ప్రయోజనం కలిగిస్తూ, రూ.1,613.88 కోట్ల కనీస మద్దతు ధరతో, 2,96,892 మె.ట. పెసలు, మినుములు, వేరుశనగ, సోయాబీన్ను నోడల్ ఏజెన్సీల ద్వారా కేంద్రం సేకరించింది.
అదేవిధంగా, 5,089 మె.ట. ఎండు కొబ్బరిని రూ.52.4 కోట్ల కనీస మద్దతు ధరతో కొనుగోలు చేసింది. దీనివల్ల, 16.01.2021 వరకు తమిళనాడు, కర్ణాటకలోని 3,961 మంది రైతులకు ప్రయోజనం చేకూరింది. గతేడాది ఇదే సమయానికి ఈ సేకరణ 293.34 మె.ట.గా ఉంది. ప్రధాన సేకరణ రాష్ట్రాల్లో ఎండుకొబ్బరి, మినుముల మార్కెట్ రేట్లు ఎంఎస్పీ కంటే ఎక్కువగా ఉన్నాయి. పప్పుధాన్యాలు, నూనెగింజలకు సంబంధించి, పంటల రాక పరిస్థితులను బట్టి ఆయా రాష్ట్రాల్లో సేకరణల ఏర్పాట్లు జరుగుతున్నాయి.
పంజాబ్, హరియాణా, రాజస్థాన్, మధ్యప్రదేశ్, మహారాష్ట్ర, గుజరాత్, తెలంగాణ, ఆంధ్రప్రదేశ్, ఒడిశా, కర్ణాటకలో గింజ పత్తి  సేకరణ కూడా సాఫీగా సాగుతోంది. 16.01.2021 వరకు, 17,27,565 మంది రైతుల నుంచి 848,0,298 బేళ్ల పత్తిని 'కాటన్ కార్పొరేషన్ ఆఫ్ ఇండియా' సేకరించింది. కనీస మద్దతు ధరగా రూ.24,802.87 కోట్ల రూపాయలు చెల్లించింది.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
"వసుధైవ కుటుంబానికి యోగా" అనే అంశంపై ఎన్ఐఎస్సిపిఆర్-స్వస్తిక్ ఉపన్యాసం నిర్వహించిన సిఎస్ఐఆర్-ఎన్ఐఎస్సిపిఆర్
కీనోట్ ప్రసంగం చేసిన ఎస్-వ్యాస విశ్వవిద్యాలయ ఛాన్సలర్ పద్మశ్రీ డాక్టర్ హెచ్ఆర్ నాగేంద్ర
సిఎస్ఐఆర్-నేషనల్ ఇన్స్టిట్యూట్ ఆఫ్ సైన్స్ కమ్యూనికేషన్ అండ్ పాలసీ రీసెర్చ్  దాని స్వస్తిక్  విభాగం కింద ఒక ఉపన్యాసాన్ని నిర్వహించింది. స్వస్తిక్ అనేది సిఎస్ఐఆర్-ఎన్ఐఎస్సిపిఆర్చే సమన్వయం చేయబడిన పిఎంఓ పర్యవేక్షణ చొరవ. ఇది ఎన్ఐఎస్సిపిఆర్-స్వస్తిక్ లెక్చర్ సిరీస్లో నాల్గవ సెషన్. "వసుధైవ కుటుంబానికి యోగా" అనే అంశంపై ఈ ఉపన్యాసం జరిగింది.
ఎన్ఐఎస్సిపిఆర్-స్వస్తిక్ లెక్చర్ సెషన్ ప్రముఖ పండితులు, పరిశోధకులు, యోగా అభ్యాసకులు మరియు ఉత్సాహభరితమైన పాల్గొనేవారి కలయికకు సాక్ష్యమిచ్చిన ఒక ముఖ్యమైన సందర్భంగా నిలిచింది. యోగా యొక్క లోతైన తత్వశాస్త్రం మరియు ప్రపంచ కుటుంబాన్ని పెంపొందించడంలో దాని ఔచిత్యాన్ని అన్వేషించడానికి వారు కలిసి వచ్చారు. శ్రీ హసన్ జవైద్ ఖాన్, సిఎస్ఐఆర్-ఎన్ఐఎస్సిపిఆర్, ప్రధాన శాస్త్రవేత్త స్వాగత ప్రసంగాన్ని అందించారు. అనంతరం స్వస్తిక్పై అంతర్దృష్టితో కూడిన పరిచయ వ్యాఖ్యలు చేశారు.
స్వస్తిక్ లెక్చర్ సెషన్ సంగ్రహావలోకనాలు
బెంగుళూరులోని ఎస్-వ్యాస విశ్వవిద్యాలయం ఛాన్సలర్ పద్మశ్రీ డాక్టర్ హెచ్ ఆర్ నాగేంద్ర చేసిన ముఖ్యోపన్యాసం ఈ కార్యక్రమంలో హైలైట్. మానవాళిని ఏకం చేయడంలో మరియు 'వసుధైవ కుటుంబం' అనే భావనను సాకారం చేయడంలో యోగా యొక్క పరివర్తన శక్తిని సునాయాసంగా వివరించిన డాక్టర్ నాగేంద్రకు యోగా రంగంలో ఉన్న అపారమైన జ్ఞానం మరియు నైపుణ్యం ప్రేక్షకులను అలరించింది. అతని ప్రసంగం హాజరైన వారిని వ్యక్తిగత మరియు సామూహిక శ్రేయస్సు కోసం వారి జీవితాల్లో యోగాను ఏకీకృతం చేయడానికి ప్రేరణనిచ్చింది మరియు ప్రేరేపించింది. సిఎస్ఐఆర్-ఎన్ఐఎస్సిపిఆర్లో ప్రిన్సిపల్ సైంటిస్ట్ డా. చారు లత కృతజ్ఞతలతో కార్యక్రమం ముగిసింది.
మనకు సంక్రమించిన జ్ఞానం పట్ల గర్వం మరియు విశ్వాసాన్ని పెంపొందించడానికి అవగాహన కల్పించడం మరియు సాక్ష్యం-ఆధారిత సాంప్రదాయ పద్ధతులు/జ్ఞానాన్ని ప్రజలలో పంచుకోవడం చాలా ముఖ్యమైనది. ప్రొఫెసర్ రంజన అగర్వాల్, డైరెక్టర్ సిఎస్ఐఆర్-ఎన్ఐఎస్సిపిఆర్ మరియు ప్రముఖ నిపుణులతో కూడిన స్టీరింగ్ కమిటీ మార్గదర్శకత్వంలో సిఎస్ఐఆర్-ఎన్ఐఎస్సిపిఆర్కి చెందిన శాస్త్రవేత్తల బృందం "స్వస్తిక్"- శాస్త్రీయంగా ధృవీకరించబడిన సామాజిక సాంప్రదాయ నాలెడ్జ్ను ప్రారంభించింది. ఈ చొరవలో భాగంగా శాస్త్రీయంగా ధృవీకరించబడిన భారతీయ సాంప్రదాయ జ్ఞానంపై సరళీకృత సృజనాత్మక కంటెంట్ ఇంగ్లీష్ మరియు వివిధ భారతీయ భాషలలో డిజిటల్ ప్లాట్ఫారమ్ ద్వారా వ్యాప్తి చేయబడుతోంది. ఇప్పటి వరకు ఇటువంటి 37 కథలు ఆంగ్లం మరియు 17 భారతీయ భాషలలో 09 సాంప్రదాయ నాలెడ్జ్ డొమైన్లలో ప్రచారం చేయబడ్డాయి. అన్ని ప్రముఖ సోషల్ మీడియా ప్లాట్ఫారమ్లలో @NIScPR_SVASTIK ద్వారా స్వస్తిక్ని చేరుకోవచ్చు.
<><><><>
(Visitor Counter : 52
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
రైతులకు తక్కువ వడ్డీకి రుణాలు మంజూరు చేసేందుకు కుదిరిన అవగాహన ఒప్పందం
సున్నా ప్రాసెసింగ్ రుసుము, అదనపు తనఖా, అధిక వడ్డీ రేట్లు లేకుండా 'ప్రొడ్యూస్ మార్కెటింగ్ రుణాలు'
రైతులకు తక్కువ వడ్డీ రేటు రుణాలను అందించడానికి, ఒక జాతీయ బ్యాంకుతో అవగాహన ఒప్పందం  మీద వేర్హౌసింగ్ డెవలప్మెంట్ రెగ్యులేటరీ అథారిటీ  సంతకం చేసింది.
ఈ-ఎన్డబ్ల్యూఆర్ల  మీద సున్నా ప్రాసెసింగ్ రుసుముతో, అదనపు తనఖా & అధిక వడ్డీ రేట్లు లేకుండా 'ప్రొడ్యూస్ మార్కెటింగ్ రుణాలు' పేరిట ప్రత్యేకంగా జారీ చేసే కొత్త రుణాల మీద అవగాహన పెంచడానికి ఎంవోయూ మీద సంతకాలు జరిగాయి.
ఈ రుణాల ప్రయోజనాల గురించి ఖాదాదార్లకు సమాచారాన్ని అందించడంతో పాటు, భారతదేశంలో వ్యవసాయ తనఖా రుణాలను మెరుగుపరచడానికి మరిన్ని కార్యకలాపాలు చేపట్టడం ఈ ఎంవోయూ లక్ష్యం.
చిన్న & సన్నకారు రైతుల్లో ఈ-ఎన్డబ్ల్యూఆర్ల అంగీకారానికి సంబంధించి, కొత్త రుణాలు విస్తృత ప్రభావం చూపుతుందని ఊహిస్తున్నారు. విక్రయాల్లో కష్టాన్ని తగ్గించడం, ఉత్పత్తులకు మెరుగైన ధరలను కల్పించడం ద్వారా గ్రామీణ ఆర్థిక వ్యవస్థ మీద గణనీయమైన ప్రభావాన్ని చూపే అవకాశం ఉంది.
ఈ-ఎన్డబ్ల్యూఆర్ వ్యవస్థలోని భద్రత, బేరసారాల సామర్థ్యంతో కలపడం ద్వారా, గ్రామీణ ద్రవ్యతను మెరుగుపరచడంలో, రైతుల ఆదాయాన్ని పెంచడంలో ప్రొడ్యూస్ మార్కెటింగ్ రుణాలు విజయం సాధిస్తాయి. స్టేట్ బ్యాంక్ ఆఫ్ ఇండియాతో  ఈ ఎంవోయూ కుదిరింది.
గ్రామీణ రుణాలను మెరుగుపరచడానికి గిడ్డంగి రశీదులను ఉపయోగించడం ద్వారా అందించే పంట తనఖా రుణాల ప్రాముఖ్యతపై ఈ కార్యక్రమంలో క్లుప్తంగా చర్చ జరిగింది. ఈ రంగంలో రుణ సంస్థలు ఎదుర్కొంటున్న నష్టాలను కూడా బ్యాంక్ ప్రతినిధులు వివరించారు. వారిలో విశ్వాసాన్ని మెరుగుపరిచేందుకు, పూర్తి నియంత్రణ సంబంధిత మద్దతుకు డబ్ల్యూడీఆర్ఏ హామీ ఇచ్చింది.
ఉక్కు మంత్రిత్వ శాఖ
'ఆజాది కా అమృత్ మహోత్సవ్' జ్ఞాపకార్థం \సెయిల్-వీఐఎస్ఎల్లో వక్తృత్వ పోటీలు
'ఆజాది కా అమృత్ మహోత్సవం' నేపథ్యంలో ఉక్కు మంత్రుత్వ శాఖ పరిధిలోని స్టీల్ అథారిటీ ఆఫ్ ఇండియా లిమిటెడ్ సంస్థకు చెందిన విశ్వేశ్వరయ్య ఐరన్ & స్టీల్ ప్లాంట్  యూనిట్ "భారతదేశానికి 75 సంవత్సరాల స్వాతంత్ర్యం - నాకు స్వాతంత్ర్యం అంటే ఏమిటి?" అనే అంశంపై ఇంగ్లీష్లో ఒక వక్తృత్వ పోటీని నిర్వహించింది. భద్రావతి ఉన్నత పాఠశాల విద్యార్థుల
నిమిత్తం ఈ కార్యక్రమాన్ని నిర్వహించారు. 15 పాఠశాలల నుండి 27 మంది విద్యార్థులు ఈ పోటీలో పాల్గొన్నారు. సంస్థకు చెందిన ఆపరేషన్స్ విభాగం చీఫ్ జనరల్ మేనేజర్ శ్రీ కె. ఎస్. సురేష్, జనరల్ మేనేజర్ ఇంఛార్జ్  , శ్రీ పి.పి. చక్రవర్తి, ఎస్ఏవీ ఇంగ్లీష్ హై స్కూల్ ప్రిన్సిపాల్ శ్రీ బి.ఎన్. గిరీష్ తదితరులు జ్యోతి ప్రజ్వలన చేసిన కార్యక్రమాన్ని ప్రారంభించారు.
ఈ కార్యక్రమంలో పాల్గొనే ప్రతినిధి విభాగం నుంచి ఒకరు, విద్యార్ధి ప్రతినిధి విభాగం నుంచి ఒక్కొక్కరు చొప్పున కార్యక్రమంలో పాలుపంచుకున్నారు. ఈ కార్యక్రమాన్ని వీఐఎస్ఎల్ & ఎస్ఏవీ గ్రూప్ ఆఫ్ ఇన్స్టిట్యూషన్స్ సంయుక్తంగా నిర్వహించాయి. ఈ కార్యక్రమాన్ని వీఐఎస్ఎల్ యొక్క ప్రజా సంబంధాల విభాగం సమన్వయం చేసింది.
ప్రధాన మంత్రి కార్యాలయం
లోక్ ఎంపి బల్లి దుర్గా ప్రసాద్ రావు గారి కన్నుమూత పట్ల సంతాపం తెలిపిన ప్రధాన మంత్రి
లోక్ సభ ఎంపి శ్రీ బల్లి దుర్గా ప్రసాద్ రావు కన్నుమూత పట్ల ప్రధాన మంత్రి శ్రీ నరేంద్ర మోదీ సంతాపం తెలిపారు.
‘‘లోక్ సభ ఎంపి బల్లి దుర్గా ప్రసాద్ రావు గారి మరణం నాకెంతో దుఃఖం కలిగించింది. ఆయన ఎంతో అనుభవం ఉన్న నాయకుడు. ఆంధ్ర ప్రదేశ్ ప్రగతి కి ఎంతగానో తోడ్పడ్డారు. ఈ దుఃఖ ఘడియలో ఆయన కుటుంబాని కి, ఆయన శ్రేయోభిలాషుల కు కలిగిన శోకం లో నేను సైతం పాలుపంచుకొంటున్నాను’’ అని ఒక సందేశం లో ప్రధాన మంత్రి పేర్కొన్నారు.
(
వాణిజ్యం, పరిశ్రమల మంత్రిత్వ శాఖ
13వ ఇండియా-యూఎస్ ట్రేడ్ పాలసీ ఫోరమ్లో పాల్గొనేందుకు అమెరికా పర్యటనలో మంత్రి శ్రీ పీయూష్ గోయల్
- 9-11 జనవరి 2023 మధ్య న్యూయార్క్, వాషింగ్టన్ డీసీ నగరాలలో పర్యటించనున్న మంత్రి
- యు.ఎస్.టి.ఆర్ రాయబారి కేథరీన్ తాయ్తో సమావేశం కానున్న శ్రీ పీయూష్ గోయల్
- అమెరికా వాణిజ్య కార్యదర్శి గినా రైమోండోతో ద్వైపాక్షిక సమావేశం కానున్న మంత్రి
- సీఈఓలు, వ్యాపార ప్రముఖులు, థింక్ ట్యాంకులతోనూ వాణిజ్య భేటీ
- న్యూయార్క్ నగరంలో లోని థింక్ ట్యాంకులు వివిధ పరిశ్రమల సందర్శన
- రెండు దేశాల మధ్య మరింత వాణిజ్య మరియు పెట్టుబడి సంబంధాలను పెంపొందించేలా పర్యటన
కేంద్ర వాణిజ్యం మరియు పరిశ్రమల శాఖ మంత్రి శ్రీ పీయూష్ గోయల్ భారతదేశం - యూఎస్ ట్రేడ్ పాలసీ ఫోరమ్లో పాల్గొనేందుకు గాను 9-11 జనవరి, 2023 మధ్య న్యూయార్క్, వాషింగ్టన్ డీసీ నగరాలలో అధికారిక పర్యటన చేయనున్నారు. పర్యటన భాగంగా మంత్రి తొలత ప్రఖ్యాత బహుళజాతి సంస్థల సీఈఓలతో సంభాషిస్తారు. కమ్యూనిటీ ఈవెంట్లో పాల్గొంటారు. వ్యాపార నాయకులతో రౌండ్టేబుల్ సమావేశాలలో పాల్గొంటారు. థింక్ ట్యాంక్లు మరియు న్యూయార్క్లోని పరిశ్రమలను సందర్శిస్తారు. పర్యటనలో భాగంగా మంత్రి 11 జనవరి 2023న వాషింగ్టన్ డీసీ నగరంలో జరిగే 13వ వాణిజ్య విధాన ఫోరమ్  సమావేశానికి హాజరవుతారు. ప్రతినిధి స్థాయి చర్చలకు ముందు అతను యూ.ఎస్.టీ.ఆర్ రాయబారి కేథరీన్ తాయ్తో సమావేశం అవుతారు. నాలుగేళ్ల విరామం తర్వాత 12వ TPF మంత్రివర్గ సమావేశం 23 నవంబర్ 2021న న్యూఢిల్లీలో జరిగింది. ఈ సమావేశం అనంతరం నుంచి మంత్రివర్గం తర్వాత కార్యవర్గాలు మళ్లీ క్రియాశీలమయ్యాయి. టీపీఎప్ అనేది వాణిజ్య రంగంలో రెండు దేశాల మధ్య నిరంతర నిశ్చితార్థానికి, రెండు దేశాల మధ్య వాణిజ్యం పెట్టుబడి సంబంధాలను మరింత ముందుకు తీసుకెళ్లడానికి సంబంధించి ఒక వేదిక. ఇరు దేశాలు ఈ సమావేశం కోసం ఎదురుచూస్తున్నాయి మరియు వాణిజ్య సమస్యల సాధన విషయమై పురోగతి సాధిస్తామని ఇరు దేశాల వారు విశ్వాసం వ్యక్తం చేశారు. టీపీఎఫ్ సమావేశానికి భారతదేశం వైపు నుండి వాణిజ్య మరియు పరిశ్రమల మంత్రి , అమెరికా వైపు నుండి యు.ఎస్.టి.ఆర్ అధ్యక్షత వహిస్తారు. వాషింగ్టన్ డీసీలో అమెరికా వాణిజ్య కార్యదర్శి గినా రైమోండోతో కూడా మంత్రి ద్వైపాక్షిక సమావేశం నిర్వహించనున్నారు. పరిశ్రమలకు చెందిన కొంతమంది అధినేతలతో కూడా మంత్రి ముచ్చటించనున్నారు. భారతదేశం మరియు అమెరికా రెండూ సహజ భాగస్వాములు మరియు వాణిజ్య పరిపూరకాలు. దీర్ఘకాల వ్యూహాత్మక మరియు ఆర్థిక సంబంధాలు, ప్రజలతో సంబంధాలు కలిగి ఉన్నాయి. రెండూ శక్తివంతమైన ప్రజాస్వామ్యాలు కూడా. రెండు దేశాలు కూడా క్వాడ్, ఐ2యు2  మరియు ఐపీఈఎఫ్  కింద సహకరించుకుంటున్నాయి. విస్తరిస్తున్న ద్వైపాక్షిక నిశ్చితార్థంలో నాయకత్వ స్థాయిలో రెగ్యులర్ ఎక్స్ఛేంజీలు అంతర్భాగంగా ఉన్నాయి. ఈ సందర్శనల నుండి వెలువడుతున్న ఫలితాలు రెండు దేశాల మధ్య బహుముఖ సంబంధాలను మరింత బలోపేతం చేయడంలో కీలకంగా నిలుస్తాయి.
ప్రధాన మంత్రి కార్యాలయం
లోక్ నాయక్జయ ప్రకాశ్ నారాయణ్ గారికి ఆయన జయంతి నాడు శ్రద్ధాంజలి ఘటించిన ప్రధాన మంత్రి
లోక్ నాయక్ జయప్రకాశ్ నారాయణ్ గారికి ఆయన జయంతి నాడు ప్రధాన మంత్రి శ్రీ నరేంద్ర మోదీ శ్రద్ధాంజలి ఘటించారు.
ప్రధాన మంత్రి ఒక ట్వీట్ లో -
‘‘లోక్ నాయక్ జేపీ గారి కి ఆయన జయంతి సందర్భం లో ఇదే శ్రద్ధాంజలి. భారతదేశాని కి ఆయన అందించిన తోడ్పాటు అద్వితీయమైంది. లక్షల కొద్ది ప్రజల ను దేశ నిర్మాణం కోసం వారి ని వారు సమర్పణం చేసుకొనేటట్టు గా వారి కి ఆయన ప్రేరణ ను అందించారు. ప్రజాస్వామిక ఆదర్శాల కు పథ ప్రదర్శకుని గా ఆయన ను ఎల్లప్పటికీ స్మరించుకోవడం జరుగుతుంది.’’ అని పేర్కొన్నారు.
వాణిజ్యం, పరిశ్రమల మంత్రిత్వ శాఖ
స్టార్టప్ ఇండియా సీడ్ ఫండ్ స్కీమ్  కింద ఆమోదించబడిన ఇంక్యుబేటర్ల ద్వారా 656 స్టార్టప్లకు మద్దతు.
- స్టార్టప్ ఇండియా సీడ్ ఫండ్ స్కీమ్  1 ఏప్రిల్ 2021 నుండి రూ. 945 కోట్ల కార్పస్తో అమలు చేయబడింది.
- కాన్సెప్ట్, ప్రోటోటైప్ డెవలప్మెంట్, ప్రొడక్ట్ ట్రయల్స్, మార్కెట్ ఎంట్రీ మరియు వాణిజ్యీకరణకు స్టార్టప్లకు ఆర్థిక సహాయం అందించడం ఈ పథకం లక్ష్యం.
స్టార్టప్ ఇండియా సీడ్ ఫండ్ స్కీమ్  2021-22 నుండి 4 సంవత్సరాల కాలానికి ఆమోదించబడింది. కాన్సెప్ట్, ప్రోటోటైప్ డెవలప్మెంట్, ప్రొడక్ట్ ట్రయల్స్, మార్కెట్ ఎంట్రీ మరియు వాణిజ్యీకరణకు స్టార్టప్లకు ఆర్థిక సహాయం అందించడం ఈ పథకం లక్ష్యం. ఇది రూ.945 కోట్లతో కార్పస్తో 1 ఏప్రిల్ 2021 నుండి అమలులోకి వస్తుంది.
ఎస్ఐఎస్ఎఫ్ఎస్ కింద ఉన్న నిబంధనల ప్రకారం ప్రభుత్వం ఈ పథకం అమలు మరియు పర్యవేక్షణకు బాధ్యత వహించే నిపుణుల సలహా కమిటీ ని ఏర్పాటు చేసింది. ఈఏసీ మూల్యాంకనం చేయడంతో పాటు పథకం కింద నిధుల కోసం ఇంక్యుబేటర్లను ఎంపిక చేస్తుంది. ఈ ఇంక్యుబేటర్లు స్కీమ్ మార్గదర్శకాలలో పేర్కొన్న నిర్దిష్ట పారామితుల ఆధారంగా స్టార్టప్లను ఎంపిక చేస్తాయి. ప్రస్తుతం 126 ఇంక్యుబేటర్లు ఆమోదించబడ్డాయి. ఈ ఇంక్యుబేటర్లు 30 నవంబర్ 2022 నాటికి స్కీమ్ కింద 656 స్టార్టప్లను ఎంపిక చేశాయి. ఆమోదించబడిన ఇంక్యుబేటర్లు మరియు ఎంచుకున్న స్టార్టప్లు సంవత్సరం వారీగా పంపిణీ అనుబంధం-Iలో ఉంచబడింది.
వాణిజ్యం మరియు పరిశ్రమల మంత్రిత్వ శాఖ సహాయ మంత్రి శ్రీ సోమ్ ప్రకాష్ ఈరోజు పార్లమెంట్లో ఓ ప్రశ్నకు సమాధానంగా ఈ సమాచారాన్ని అందించారు.
అనుబంధం-I
ఎస్ఐఎస్ఎఫ్ఎస్ కింద 30 నవంబర్ 2022 నాటికి ఆమోదించబడిన ఇంక్యుబేటర్లు మరియు ఆమోదం పొందిన స్టార్టప్ల జాబితా క్రింది విధంగా ఉంది:
(|
|
ఆర్థిక సంవత్సరం
|
|
ఆమోదించబడిన ఇంక్యుబేటర్ల సంఖ్య
|
|
పోర్టల్లో ఎంచుకున్న స్టార్టప్ల సంఖ్య
|
|
2021
|
|
80
|
|
304
|
|
2022

|
|
46
|
|
352
|
|
మొత్తము
|
|
126
|
|
656
రహదారి రవాణా, హైవేల మంత్రిత్వ శాఖ
రహదారుల నిర్మాణంలో ప్లాస్టిక్ వ్యర్థాల వినియోగం
ఇప్పటివరకు 703 పొడవైన జాతీయ రహదారుల నిర్మాణంలో, పైపొర మిశ్రమంలో ప్లాస్టిక్ వ్యర్థాలను ఉపయోగించారు. జాతీయ రహదారుల పేవ్మెంట్ల కాలానుగుణ మరమ్మతులలో ప్లాస్టిక్ వ్యర్థాలను తప్పనిసరిగా ఉపయోగించాలని, 5 లక్షలు లేదా అంతకంటే ఎక్కువ జనాభా ఉన్న పట్టణ ప్రాంతాలకు 50 కిలోమీటర్ల పరిధిలో నిర్మించే సర్వీస్ రోడ్లలోనూ ఉపయోగించాలని మంత్రిత్వ శాఖ మార్గదర్శకాలు జారీ చేసింది. రహదారుల నిర్మాణంలో ప్లాస్టిక్ వ్యర్థాల వినియోగం వల్ల, పర్యావరణానికి పాస్టిక్ ముప్పు తప్పుతుంది.
కేంద్ర రహదారి రవాణా, హైవేల శాఖ మంత్రి శ్రీ నితిన్ గడ్కరీ ఈ సమాచారాన్ని లిఖితపూర్వక సమాధానంగా ఇవాళ లోక్సభకు సమర్పించారు.
ప్రధాన మంత్రి కార్యాలయం
“అబండెన్స్ ఇన్ మిల్లెట్స్” గీతంలో ఆహార భద్రత.. క్షుద్బాధ నిర్మూలన వంటి సదాశయాలతో సృజనాత్మకత మేళవింపు: ప్రధానమంత్రి ప్రశంస
శ్రీ అన్న లేదా చిరుధాన్యాల్లో ఆరోగ్యం-శ్రేయస్సు పుష్కలమని ప్రధానమంత్రి శ్రీ నరేంద్ర మోదీ అన్నారు. ఐక్యరాజ్య సమితి 2023ను అంతర్జాతీయ చిరుధాన్య సంవత్సరంగా ప్రకటించడంలో ప్రధానమంత్రి చూపిన చొరవ స్ఫూర్తితో గ్రామీ అవార్డ్ విజేత భారతీయ-అమెరికన్ గాయకురాలు ఫాలూ ఒక గీతాన్ని రూపొందించారు. చిరుధాన్యాలకు విస్తృత ప్రాచుర్యం, ఆ పంటల సాగుపై రైతులకు ప్రోత్సాహంతోపాటు ప్రపంచ క్షుద్బాధ అంతం లక్ష్యంగా తాను ఈ గీతాన్ని రచించడంలో ప్రధానమంత్రి సహకారాన్ని కొనియాడుతూ ఆమె ట్వీట్ చేశారు.
ఈ ట్వీట్కు స్పందనగా ప్రధానమంత్రి పంపిన సందేశంలో:
“మీ ప్రయత్నం అద్భుతం @FaluMusic! శ్రీ అన్న లేదా చిరుధాన్యాల్లో ఆరోగ్యం-శ్రేయస్సు పుష్కలం. ప్రపంచ ఆహార భద్రత-ఆకలి నిర్మూలన సదాశయాలతో సృజనాత్మకత మేళవించి ఆమె ఈ గీతాన్ని రూపొందించడం హర్షణీయం” అని పేర్కొన్నారు.
(
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు అందిన 162.73 కోట్లకుపైగా డోసులు
రాష్ట్రాలు, కేంద్ర పాలిత ప్రాంతాల వద్ద అందుబాటులో 13.83 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ గత ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,62,73,06,725
|
|
అందుబాటులోని నిల్వలు
|
|
13,83,03,116
162.73 కోట్లకుపైగా  టీకా డోసులు రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో ఇప్పటివరకు రాష్ట్రాలు, కేంద్ర పాలిత ప్రాంతాలకు అందాయి.
రాష్ట్రాలు, కేంద్ర పాలిత ప్రాంతాల వద్ద 13.83 కోట్లకుపైగా  నిల్వలు, ఉపయోగించని డోసులు అందుబాటులో ఉన్నాయి.
ప్రధాన మంత్రి కార్యాలయం
మిలాద్-ఉన్-నబి సందర్బంగా ప్రజలకు శుభాకాంక్షలు తెలిపిన ప్రధాని
మిలాద్-ఉన్-నబీ సందర్భంగా ప్రధాని శ్రీ నరేంద్ర మోడీ ప్రజలకు శుభాకాంక్షలు చెప్పారు. "ఈ శుభదినాన అంతటా కరుణ మరియు సోదరభావం మరింత విస్తరించాలని ఆశిస్తున్నాను. అందరూ ఆరోగ్యంగా ఉండండి సంతోషంగా ఉండాలన్నది నా ఆకాంక్ష. ఈద్ ముబారక్! " అని ప్రధాన మంత్రి శ్రీ నరేంద్ర మోడీ అన్నారు.
రక్షణ మంత్రిత్వ శాఖ
భారత నేవీ యొక్క వ్యక్తిగత రక్షణ పరికరాల ధృవీకరణను పూర్తి చేసిన ఐ.ఎన్.ఎం.ఏ.ఎస్ 
భారత నేవీ రూపొదించిన మరియు ఉత్పత్తి చేసిన వ్యక్తిగత రక్షణ పరికరాలు ను ఐ.ఎన్.ఎం.ఏ.ఎస్ , ఢిల్లీ పరీక్షించింది. ఇది డి.ఆర్.డి.ఓ.కు చెందిన సంస్థ. ఈ సంస్థ పి.పి.ఈ.లను పరీక్షించి, ధృవీకరించింది. అంతే గాక కోవిడ్ నేపథ్యంలో భారీగా ఉత్పత్తి చేసి, క్లినికల్ గా వాడవచ్చని తెలిపింది.
కోవిడ్ -19 మహమ్మారి విస్తరిస్తున్న నేపథ్యంలో వ్యక్తిగత రక్షణ సామగ్రి ల కొరత తీవ్ర ఆందోళన కలిగిస్తోంది. ఎందు కంటే ఇది హెల్త్ కేర్ వర్క్ ఫోర్స్ శ్రేయస్సును మరియు లభ్యతను దెబ్బ తీస్తుంది. వారి భద్రత మరియు ధైర్యాన్ని ప్రతికూలంగా ప్రభావితం చేస్తుంది.
ఈ పరీక్షలకు సంబంధించి కఠినమైన ప్రమాణాలను ఎదుర్కొవడానికి ఈ పి.పి.ఈలను ఐ.సి.ఎం.ఆర్ మరియు కేంద్ర కుటుంబ, ఆరోగ్య సంక్షేమ శాఖ కూడా వీటిని పరిశీలించాల్సి ఉంది.
కోవిడ్ వ్యతిరేక పోరాటంలో ఈ క్లిష్టమైన వనరులను అందుబాటులో ఉంచే సవాలును భారతీయ నౌకాదళం స్వీకరించింది. ఇన్నోవేషన్ సెల్, ఇనిస్టిట్యూట్ ఆఫ్ నావల్ మెడిసిన్, ముంబై మరియు నావల్ డక్ యార్డ్, ముంబై ఏర్పాటు చేసిన బృందం పి.పి.ఈ.ల రూపకల్పన మరియు ఉత్పత్తికి సహకరించింది. పి.పి.ఈ.ని పరీక్షించడం, ధృవీకరించడం వంటివి డి.ఆర్.డి.ఓ. కు చెందిన ఐ.ఎన్.ఎం.ఏ.ఎస్ , ఢిల్లీ పరీక్షించింది.
6/6 సింథటిక్ బ్లడ్ ప్రజెంటేషన్ రెసిస్టెన్స్ టెస్ట్ ప్రెజర్ పరీక్షలో ఈ పి.పి.ఈ. విజయం సాధించింది. . ఈ పరిస్థితుల్లో కోవిడ్ పరిస్థితుల్లో భారీగా ఉత్పత్తి చేయబడి, ఉపయోగించబడుతుదని ధృవీకరించబడింది.
పి.పి.ఈ. యొక్క విశిష్ట లక్షణాలు సరళమైనవి, వినూత్నమైనవి మరియు తక్కువ ఖర్చుత కూడిన డిజైన్. అందువల్ల దీనిని ప్రాథిమిక గౌను తయారీ సౌకర్యాల ద్వారా తయారు చేయవచ్చు. ఉపయోగించిన ఫ్యాబ్రిక్ యొక్క వినూత్న ఎంపికకు ఈ పి.పి.ఈ. నిదర్శనం. ఇది పి.పి.ఈ.కి దాని శ్వాసక్రియ మరియు చొచ్చుకుపోయే నిరోధకతను ఇస్తుంది. ఇది వినియోగదారులకు సౌకర్యవంతంగా మరియు సురక్షితంగా ఉంటుంది.
ఈ పి.పి.ఈ. ఖర్చు వాణిజ్యపరంగా లభించే వాటి కంటే చాలా తక్కువ.